**POLITIKA ZASEBNOSTI**

Endava trdno verjame v varovanje zaupnosti in varnosti vaših osebnih podatkov (v nadaljevanju: osebni podatki). Ta dokument je predstavlja našo »**Politiko zasebnosti**« in opisuje, kako uporabljamo osebne podatke, ki jih zbiramo.

Prosimo vas, da si vzamete čas in preberete to Politiko zasebnosti, saj pojasnjuje, kako zbiramo, uporabljamo in hranimo vaše osebne podatke, ter opisuje pravice, ki jih imate v zvezi z varstvom svojih osebnih podatkov. Ta spletna stran ni namenjena otrokom in zavestno ne zbiramo podatkov, povezanih z otroki.

Spoštujemo vašo zasebnost. Če imate kadar koli pomisleke o tem, kako se vaše osebne podatke obdeluje, nam to sporočite preko našega kontaktnega obrazca, po elektronski pošti na [privacyenquiries@endava.com](mailto:privacyenquiries@endava.com), po telefonu na +44 207 3671000 ali pisno na naslov: Endava plc, Legal Department, 125 Old Broad Street, London, EC2N 1AR, Združeno kraljestvo.

**O NAS**

Smo Endava plc, podjetje, registrirano v Angliji pod registrsko številko 05722669 in z registriranim sedežem na naslovu 125 Old Broad Street, London, EC2N 1AR, Združeno kraljestvo.

Ko rečemo »mi«, »nas« ali »naš«, mislimo na družbo Endava plc ali katero koli od njenih povezanih družb v skupini (»**Skupina Endava**«), ki lahko deluje kot upravljavec podatkov v zvezi z vašimi osebnimi podatki.

Ta politika zajema podatke, ki jih zbiramo o vas v povezavi s spletno stranjo www.endava.com (»**Spletna stran**«) in velja za obiskovalce te Spletne strani ter kandidate za zaposlitev.

Če ni drugače navedeno v tej politiki, je Endava plc skrbnik te Spletne strani. Skupina Endava je upravljavec osebnih podatkov, ki jih zbiramo o vas prek te Spletne strani in našega sodelovanja z vami.

**OBISKOVALCI NAŠIH SPLETNIH STRANI IN KANDIDATI ZA ZAPOSLITEV**

Ko nekdo obišče spletno stran [www.endava.com](http://www.endava.com), se zberejo standardni spletni prijavni podatki in podrobnosti vzorcev vedenja obiskovalcev. Namen zbiranja je ugotavljanje podatkov, kot je število obiskovalcev na različnih mestih Spletne strani. Te podatke zbiramo na način, da se nikogar ne identificira. Ne poskušamo ugotoviti identitete tistih, ki obiščejo našo Spletno stran. Podatkov, zbranih na tej Spletni strani, ne bomo povezovali z osebnimi podatki iz katerega koli drugega vira. Če bomo želeli zbirati osebne podatke preko naše Spletne strani, bomo to odkrito navedli. Jasno bomo obvestili, kdaj zbiramo osebne podatke in pojasnili, kaj nameravamo z njimi narediti.

**KATERE OSEBNE PODATKE ZBIRAMO?**

Ko na tej Spletni strani izpolnite naš obrazec »Stik z nami« ali ko se udeležite dogodka, vas lahko prosimo, da nam posredujete nekaj osebnih podatkov, vključno z naslednjimi:

■ ime,

■ naslov elektronske pošte,

■ telefonska številka,

■ podjetje,

■ država/regija, in

katere koli druge informacije, ki se jih odločite posredovati.

**Ko se prijavite na delovno mesto pri skupini Endava**

Če se odločite za prijavo na delovno mesto, objavljeno na straneh »Kariera« na tej Spletni strani, boste morali podati naslednje podatke:

■ Ime

■ Priimek

■ e-poštni naslov in

■ telefonsko številko

Prav tako lahko uvozite profil svojih osebnih in poklicnih podatkov iz LinkedIn-a. V tem primeru nam bo LinkedIn posredoval informacije, ki jih vsebuje vaš profil LinkedIn (kot je vaše trenutno delovno mesto in delodajalec), mi pa jih bomo uporabili za izpolnjevanje našega spletnega obrazca za zaposlovanje. Preko obrazca lahko naložite tudi svoj življenjepis (CV).

**KAKO UPORABLJAMO VAŠE OSEBNE PODATKE?**

**Ko izpolnite obrazec »Stik z nami«.**

■ Osebne podatke, ki jih navedete na našem spletnem kontaktnem obrazcu, uporabljamo za odgovor na vašo poizvedbo in nadaljnje ukrepanje.

■ Ko izpolnite kontaktni obrazec, vas vprašamo, ali se želite naročiti na naše novice. Če to polje označite, boste vsak mesec po elektronski pošti prejeli sporočilo z našimi novicami. Ta del ni obvezen in odločitev, da se ne naročite, ne bo vplivala na vašo uporabo te Spletne strani. Od prejemanja novic se lahko kadar koli odjavite tako, da sledite ustrezni povezavi v elektronskem sporočilu z novicami, ali tako, da nas kontaktirate. V nekaterih okoliščinah podatke o vas zbiramo od naših partnerjev ali iz javno dostopnih spletnih mest, z namenom, da bi nam to pomagalo bolje razumeti naše občinstvo in izboljšati ustreznost naše vsebine.

■ Vodimo evidenco vseh zahtevkov za odjavo, ki jih prejmemo.

**Ko se prijavite na delovno mesto pri Skupini Endava**

■ Osebne podatke, ki nam jih posredujete preko naše strani za zaposlovanje ali v okviru naših marketinških aktivnosti, povezanih z zaposlovanjem, uporabljamo za odločanje o vaši primernosti za delovno mesto, na katerega ste se prijavili.

■ Če boste pri tem uspešni in zaposlitev sprejmete, bomo vaše osebne podatke, posredovane med postopkom spletne prijave ali v okviru naših marketinških aktivnosti, povezanih z zaposlovanjem, uporabili za preverjanje informacij pred zaposlitvijo (podrobnosti o tem vam bomo posredovali ob ustreznem času), ti podatki pa bodo prav tako v vaši zaposlitveni mapi.

■ Če pri tem ne boste uspešni ali se odločite, da zaposlitve ne sprejmete, bomo vaše podatke hranili toliko časa, kolikor je to potrebno za obdelavo vaše prijave. Imate tudi možnost podaje privolitve, , da vaše podatke hranimo dlje časa z namenom, da lahko ostanemo v stiku. V takih primerih ne bomo hranili vaših podatkov dlje kot 24 mesecev od datuma vaše prijave. Upoštevajte, da lahko v nekaterih državah, v katerih delujemo, lokalni zakoni od nas morda zahtevajo, da vaše podatke hranimo dlje časa. Kadar koli pa nas lahko prosite za izbris vaših podatkov.

**Drugi načini, na katere lahko uporabimo vaše osebne podatke**

Vaše osebne podatke lahko uporabimo:

■ da vam zagotovimo vse druge informacije, izdelke in storitve, ki jih želite od nas;

■ da za vas in vašo napravo uredimo najučinkovitejšo predstavitev vsebine naše Spletne strani in da izpolnimo druge poslovne namene, kot sta razvoj produktov in administracija Spletne strani;

■ da vam na naši Spletni strani omogočimo sodelovanje v interaktivnih funkcijah, ko se za to odločite;

■ za vodenje evidenc, statističnih analiz, internih poročil, analitike, marketing/trženje in v raziskovalne namene;

■ da zagotovimo varnost podatkov in vam na naši Spletni strani omogočimo dostop do vseh varnih mest;

■ za preiskovanje kakršne koli vaše pritožbe;

■ za usposabljanje osebja;

■ da zagotovimo dokaze v kakršnem koli sporu ali pričakovanem sporu med vami in nami;

■ za podporo učinkovitega delovanja naše Spletne strani in za njeno izboljševanje;

■ za podatke o spletni in drugi omrežni dejavnosti, vključno z informacijami o vaši interakciji z našo Spletno stranjo ali o uporabi določenih spletnih orodij;

■ za obnovo poslovanja in po nesrečah, za zadrževanje/shranjevanje dokumentov in kontinuiteto storitev IT (npr. varnostne kopije) ter

■ za zaščito pravic, lastnine in/ali varnosti Skupine Endava, naših strank in našega osebja.

**PRAVNA PODLAGA ZA OBDELAVO PODATKOV**

Sprejemamo ustrezne ukrepe za zagotovitev, da je celotna obdelava vaših osebnih podatkov z naše strani ali strani naših ponudnikov storitev zakonita. Pravna podlaga za obdelavo vaših osebnih podatkov bo odvisna od namenov, za katere obdelujemo vaše podatke.

Pravne podlage za obdelavo vaših osebnih podatkov so naslednje:

■ kjer ste podali svojo privolitev za prejemanje naših novic po e-pošti;

■ če ste nam dali svoje dovoljenje za pošiljanje novic, bomo uporabili ustrezne osebne podatke, ki nam omogočajo, da vam zagotovimo informacije o produktih, posebnih ponudbah in storitvah, ki bi vas lahko zanimale;

■ za izpolnjevanje naših zakonskih obveznosti pri zaposlovanju osebja (npr. zahtevali bomo dokazila o pravici do dela);

■ ko je to potrebno za sklepanje pogodbe z vami ali za izvedbo postopkov, na vašo zahtevo, pred sklenitvijo pogodbe z vami; in

■ kadar je to potrebno za naše zakonite interese:

■ pri odgovarjanju na vaše zahteve prek obrazca in za nadaljnjo komunikacijo,

■ pri zaposlovanju osebja in

■ pri izvajanju namenov, navedenih pod zgornjo razdelkom »Drugi načini, na katere lahko uporabimo vaše osebne podatke«.

Obdelavi, ki se izvaja na podlagi naših zakonitih interesov, lahko kadar koli ugovarjate tako, da se obrnete na našo pooblaščeno osebo za varstvo podatkov. Glejte tudi »Vaše pravice – pravica do ugovora«.

Ko smo zakonsko dolžni pridobiti vašo privolitev, ki vključuje tudi obdelavo posebnih kategorij osebnih podatkov (vključno s podatki o vašem zdravstvenem stanju, rasnem ali etničnem poreklu), vas bomo zanjo prosili ob ustreznem času. Če se odločite podati privolitev, imate pravico, da svojo privolitev tudi kadar koli prekličete. Če se odločite, da ne boste podali privolitve, ali se odločite za preklic privolitve, morda ne bomo mogli opraviti nekaterih nalog, ki so potrebne, da vam zagotovimo določene produkte ali storitve. Zaradi tega bomo morda morali v nekaterih primerih kot posledico preklica privolitve prekiniti naše sodelovanje z vami.

**S KOM DELIMO VAŠE OSEBNE PODATKE?**

Vaše osebne podatke lahko delimo z drugimi podjetji v Skupini Endava za naslednje namene:

■ trženje in poslovni nameni, bodisi med različnimi poslovnimi sektorji ali območji, tako da lahko najprimernejše osebe spremljajo objave glede novih priložnosti;

■ notranje in zunanje revizije;

■ gostovanje podatkov; in

■ potencialne možnosti zaposlovanja znotraj Skupine Endava.

Vaše osebne podatke delimo tudi:

■ s tretjimi osebami kot ponudniki, ki nam zagotavljajo naslednje vrste storitev: gostovanje spletnih strani, podpora in vzdrževanje ter preverjanje pred zaposlitvijo;

■ z našimi računovodji, revizorji, odvetniki ali drugimi svetovalci, ko jih prosimo za strokovni nasvet;

■ z vlagatelji in drugimi relevantnimi tretjimi osebami v primeru dejanske ali potencialne prodaje ali druge korporativne transakcije, povezane z določenim subjektom v Skupini Endava;

■ z določenimi tretjimi osebami za namene izvajanja tega, kar od nas zahteva sodišče, vlada ali organi za preprečevanje kriminala (vključno s policijo), na primer ravnanje v skladu z nalogom za preiskavo ali sodnim nalogom ali glede ravnanja, kot zahteva ali dovoljuje veljavna zakonodaja ali ureditev; in

■ z vsemi drugimi tretjimi osebami, če ste jih pooblastili v zvezi z določenim razkritjem.

Izvajanje storitev s strani ponudnika storitev (tretje osebe) je lahko predmet ločene politike zasebnosti, ki vam jo dostavi ta tretja oseba. Svetujemo, da to izjavo natančno preberete.

**KAKO VARUJEMO VAŠE OSEBNE PODATKE?**

Varnost in zaupnost vaših osebnih podatkov sta za nas izjemno pomembni. Zagotavljamo tehnične, administrativne in fizične varnostne ukrepe za:

■ zaščito vaših osebnih podatkov pred nepooblaščenim dostopom in nepravilno uporabo,

■ zaščito našega informacijskega (IT) sistema in zaščito podatkov ter

■ zagotavljanje, da lahko obnovimo vaše podatke v primerih, ko bi bili podatki poškodovani ali izgubljeni v situaciji obnove po nesreči.

Kjer je primerno, uporabljamo kodiranje ali druge varnostne ukrepe, za katere smatramo, da so primerni za zaščito vaših osebnih podatkov. Redno pregledujemo tudi naše varnostne postopke in upoštevamo ustrezno novo tehnologijo in posodobljene metode. Čeprav noben ukrep ni nepremostljiv, se po svojih najboljših močeh trudimo zagotoviti, da vaši osebni podatki ostanejo varni.

**ČEZMORSKI PRENOS OSEBNIH PODATKOV**

Vaše osebne podatke lahko prenesemo v druge države. Za države Evropskega Gospodarskega Prostora velja, da zagotavljajo enako raven varstva osebnih podatkov kot Združeno Kraljestvo. Podjetja zunaj Evropskega Gospodarskega Prostora, s katerimi lahko delimo vaše osebne podatke, vključujejo naša druga podjetja Skupine Endava, ponudnike IT storitev in druge dobavitelje. Če se vaši osebni podatki prenesejo v katero koli državo zunaj Združenega Kraljestva in Evropskega Gospodarskega Prostora, bodisi v drugo družbo Skupine Endava ali tretji osebi, poskrbimo, da se to izvede z uporabo posebnih, zakonsko odobrenih zaščitnih ukrepov.

**KAKO DOLGO HRANIMO VAŠE OSEBNE PODATKE?**

Vaše osebne podatke ne hranimo dlje, kot je potrebno za namene, za katere se osebni podatki zbirajo. Pri odločanju, kako dolgo naj hranimo vaše osebne podatke, upoštevamo dejavnike, kot so:

■ pravne obveznosti v skladu z veljavno zakonodajo glede hrambe podatkov za določeno časovno obdobje,

■ (morebitni) spori in

■ smernice, ki so jih izdali pristojni organi za varstvo podatkov.

V nasprotnem primeru vaše podatke varno izbrišemo, ko več niso potrebni.

Če želite dodatne informacije o tem, kako dolgo hranimo vaše osebne podatke za določen namen, vas prosimo, da nas kontaktirate.

**PIŠKOTKI**

Ko uporabljate našo Spletno stran, bomo vaše osebne podatke, zbrane s piškotki, obdelali v skladu z našo Politiko Piškotkov.

**VAŠE PRAVICE**

Ta razdelek pojasnjuje vaše pravice v zvezi z vašimi osebnimi podatki. Te pravice niso absolutne in za vsako veljajo določene izjeme ali omejitve.

Kaj to pomeni?

1. Pravica do obveščenosti

Imate pravico do jasnih, preglednih in lahko razumljivih informacij o tem, kako uporabljamo vaše osebne podatke, in o vaših pravicah. Zato vam posredujemo vse te informacije v tej Politiki zasebnosti.

2. Pravica do dostopa

Imate pravico pridobiti dostop do svojih osebnih podatkov (če jih obdelujemo) in nekaterih drugih podatkov (podobnih tistim, ki so navedeni v tej Politiki zasebnosti).

3. Pravica do popravka

Če so vaši podatki netočni ali nepopolni, ste upravičeni do njihovega popravka.

4. Pravica do izbrisa

Ta pravica je znana tudi kot »pravica biti pozabljen« in vam omogoča, da zahtevate izbris ali odstranitev svojih osebnih podatkov, če ni nobenega nujnega razloga, da bi jih še naprej uporabljali. To ni splošna pravica do izbrisa; obstajajo izjeme.

5. Pravica do omejitve obdelave

Pravico imate, da »blokirate« ali onemogočite nadaljnjo uporabo vaših osebnih podatkov. Ko je obdelava omejena, lahko še vedno hranimo vaše osebne podatke, vendar jih ne smemo več uporabljati. Vodimo sezname oseb, ki so zaprosile za »blokiranje« nadaljnje uporabe njihovih podatkov, da zagotovimo spoštovanje omejitve tudi v prihodnje.

6. Pravica do prenosljivosti podatkov

Pravico imate pridobiti in ponovno uporabiti svoje osebne podatke za lastne namene za različne storitve.

7. Pravica do ugovora

Imate pravico ugovarjati nekaterim vrstam obdelave, vključno z obdelavo za neposredno trženje (kar izvajamo le z vašo privolitvijo).

8. Pravica, da ne boste podvrženi odločitvi, ki temelji izključno na avtomatizirani obdelavi, vključno s profiliranjem

Imate pravico, da ne boste podvrženi odločitvi, ki temelji izključno na avtomatizirani obdelavi, vključno s profiliranjem. Pri tem obstajajo izjeme, na primer, če je treba skleniti pogodbo z vami, če temelji na vaši izrecni privolitvi ali če to zahteva veljavna zakonodaja. V nekaterih okoliščinah boste imeli tudi pravico do osebnega posredovanja, da izrazite svoje stališče in izpodbijate sprejeto odločitev.

Dodatne informacije in nasvete o svojih pravicah lahko dobite na Uradu informacijskega pooblaščenca (»Information Commissioner’s Office - ICO): <https://ico.org.uk/> ali pri ustreznem organu za varstvo podatkov v vašem pravosodnem sistemu.

Običajno ukrepamo na zahtevo in posredujemo informacije brezplačno, vendar lahko zaračunamo razumno plačilo za kritje naših administrativnih stroškov zagotavljanja informacij za:

■ neutemeljene ali pretirane/ponavljajoče se zahteve oz.

■ nadaljnje kopije istih informacij.

Alternativno smo lahko upravičeni zavrniti naše ukrepanje v zvezi z zahtevo.

Prosimo, da glede svoje zahteve premislite in se odločite odgovorno, preden jo oddate. Odgovorili bomo takoj, ko bomo lahko. Na splošno bo to v enem mesecu od prejema vaše zahteve, če pa bo obdelava zahteve trajala dlje, se vam bomo oglasili in vas o tem obvestili.

Če niste zadovoljni z obravnavo vaših zahtev, se obrnite na našo pooblaščeno osebo za varstvo podatkov na strani privacyenquiries@endava.com.

Če niste zadovoljni z našim odgovorom na vašo pritožbo ali menite, da naša obdelava vaših osebnih podatkov ni v skladu z zakoni o varstvu podatkov, se lahko pritožite pri ustreznem organu za varstvo podatkov v vašem pravosodnem sistemu.

**POSODOBITVE TE POLITIKE**

To Politiko zasebnosti lahko kadar koli spremenimo. Za posodobitve redno preverjajte to stran.

**STIK Z NAMI**

Za več informacij o vaših pravicah, o tej Politiki zasebnosti ali za vložitev pritožbe se obrnite na nas:

prek našega kontaktnega obrazca:

po e-pošti: Privacyenquiries@endava.com;

po telefonu: +44 207 3671000; oz.

v pisni obliki na naslov: Endava plc, Legal Department, 125 Old Broad Street, London, EC2N 1AR, Združeno kraljestvo.

**OB OBISKU NAŠIH PISARN**

Ob obisku naših pisarn zbiramo osebne podatke o vas tudi preko videonadzora (link), kar je jasno označeno v naših poslovnih stavbah. Ko bomo zbirali vaše osebne podatke, vam bomo to pojasnili in vam posredovali informacije o podatkih, ki jih zbiramo, o namenu, za katerega jih zbiramo, in kaj nameravamo z njimi narediti. Vaše pravice kot obiskovalca naših pisarn v zvezi z vašimi osebnimi podatki so podobne vašim pravicam kot obiskovalca naše spletne strani in so navedene v tem pravilniku (v skladu z veljavno lokalno zakonodajo).

Vaše osebne podatke bomo hranili do 30 dni od obiska, nato pa jih bomo izbrisali iz sistemov Endave, razen če hrambo zahteva pristojni organ ali je hramba potrebna zaradi sodnega postopka ali pogodbene zaveze.

Če imate kakršna koli vprašanja o tem, kako uporabljamo vaše osebne podatke v kateri koli od naših pisarn, nas kontaktirajte.

**CERTIFIKATI**

* ISO27001
* SOC2